Loxian
{{revisáu|t=20201107103949}}
{{Ficha d'idioma |nome =
Loxian
|nativu = loxian
|familia madre = Llingua planiada |creáu por
= [[Roma Ryan]] (2005)
|países = 
|zona = 
|falantes = [[Enya]]
|h1 = 
|h2 = 
|rank = 
|familia = [[Llingua artificial]]
|dialecto = 
|escritura = 
|cooficial = 
|cooficial_con = 
|axencia = 
|iso1 = nengunu |iso2
= art (''"Artificial, otros"'')
|iso3 = 
|sil = 
|mapa = 
|mapa_lleenda = 
}}
El '''loxian''' ye una [[llingua artística]], col so propiu [[alfabetu]], creada pola [[escritor|escritora]] y [[lletrista]] [[Roma Ryan]] pal álbum de [[Música en 2005|2005]] d'[[Enya]] ''[[Amarantine]]''. Enya usa'l loxian en tres canciones d'esi álbum: «Less than a Pearl», «The River Sings» y «Water Shows the Hidden Heart». Esta llingua foi recuperada darréu pal álbum Dark Sky Island nos cantares «The Forge of the Angels» y «The Loxian Gates». Enya describió a «los loxian» como seres que «viven n'otru planeta y miren, entruguen, “¿somos los únicos qu'esistimos?”».

Ryan creó'l loxian cuando constató la so incapacidá de crear lletres satisfactories n'[[Idioma inglés|inglés]], [[Idioma gaélicu|gaélicu]] o [[llatín]] pa dellos de los cantares de Enya. Concibió la idea en trabayando coles ficticies [[llingües élfiques]] de [[J. R. R. Tolkien]] pa una de les pistes d'Enya: «[[May It Be]]», grabada en [[Música en 2001|2001]] pa [[The Lord of the Rings: The Fellowship of the Ring#Banda sonora|la banda sonora]] de la película ''[[The Lord of the Rings: The Fellowship of the Ring]]''. La so creadora describe'l loxian como «una llingua futurista d'un planeta distante». El términu ''loxian'' remanez aparentemente del [[idioma griegu|griegu]] ''loxos'', que significa ‘oblicuu’.

Roma Ryan escribió un llibru espublizáu n'avientu de 2005, tituláu ''Water Shows the Hidden Heart'' (‘l'agua amuesa'l corazón ocultu’), que da información de fondu sobre los trés cantares en loxian y esplora'l desenvolvimientu d'esa llingua. El [[sitiu web]] d'Enya agospió un xuegu tituláu ''The Loxian Games'', qu'inclúi [[Cosadiella|cosadielles]], desafíos y xeres al estilu «caza de l'ayalga», con premios ufiertaos. La primer serie d'estos xuegos llanzóse'l [[1 de setiembre]] de [[2008]], y la segunda'l [[9 d'ochobre]] de [[2009]]. El 10 de febreru de 2017 Roma Ryan espublizó nel foru oficial "Unity" la torna del xuegu tres casi 8 años d'ausencia por cuenta de la celebración de la nominación del álbum ''Dark Sky Island'' a los [[premios Grammy]].

L'aspeutu de la escritura del loxian (que pue vese tantu nel discu de ''Amarantine'' como nel llibru de Ryan ''Water Shows the Hidden Heart'') inspírase nes [[tengwar]] de Tolkien y n'elementos de la [[taquigrafía Pitman]]. En Dark Sky Island pue apreciase otru tipu d'escritura loxian. Según Roma Ryan, hai seis alfabetos loxian distintos.

N'esaminando l'idioma, Terence Dolan, profesor d'inglés del [[University College Dublin]], ufiertó la so opinión profesional sobre la llingua:

{{cita|Ye una llingua bien ecléctica. Paez escoyer elementos al azar. Contién formes abondoses de llingües diverses como l'[[Idioma anglosaxón|anglosaxón]], el [[hindi]], el [[Idioma galés|galés]] y, creo, tamién [[Idioma yupik|yupik]] de [[Siberia]]. Ye un galimatías llingüísticu —paez nun disponer de nenguna forma de gramática y l'orde de les pallabres tien una comprensibilidá bien llindada. La escritura aseméyase a la de dellos idiomes esistentes. Básase en Tolkien, na llingua rúnica.|Terence Dolan|col2=}}

Enya y Ryan consideren que'l loxian ta baxu ''[[copyright]]''; polo que la reproducción de la llingua ensin el permisu de Ryan o del sellu discográficu d'Enya, [[Aigle Music]], consideraríase una violación del mesmu. Como nel casu del [[klingon]], resulta daqué duldoso qu'una llingua en sí mesma pueda ser oxetu de ''copyright''.

== Referencies ==
{{llistaref}}

=== Bibliografía ===
* {{cita llibru | títulu = Water Shows the Hidden Heart | isbn = 0-9552011-0-1 | apellíos = Ryan | nome = Roma}}

== Enllaces esternos ==
* ''[http://loxianoracle.com/guidebook/ The Loxian Games] {{Webarchive|url=https://web.archive.org/web/20130901180124/http://www.loxianoracle.com/guidebook/ |date=2013-09-01 }}''
* [http://news.bbc.co.uk/2/hi/uk_news/northern_ireland/4445716.stm El loxian na BBC]
* [https://web.archive.org/web/20070213085812/http://enya.sk/amarantine.htm#d Más sobre'l loxian]
* [http://www.timesonline.co.uk/article/0,,2091-1892820,00.html Artículu] {{Webarchive|url=https://web.archive.org/web/20051223103805/http://www.timesonline.co.uk/article/0,,2091-1892820,00.html |date=2005-12-23 }} en ''[[The Sunday Times]]''
* [http://xml.sys-con.com/read/150110.htm Nota de prensa] {{Webarchive|url=https://web.archive.org/web/20060217174240/http://xml.sys-con.com/read/150110.htm |date=2006-02-17 }} pal llanzamientu d'''[[Amarantine]]''


{{control d'autoridaes}}
[[Categoría:Llingües artificiales]]
[[Categoría:Enya]]
El loxian ye una llingua artística, col so propiu alfabetu, creada pola escritora y lletrista Roma Ryan pal álbum de 2005 d'Enya Amarantine. Enya usa'l loxian en tres canciones d'esi álbum: «Less than a Pearl», «The River Sings» y «Water Shows the Hidden Heart». Esta llingua foi recuperada darréu pal álbum Dark Sky Island nos cantares «The Forge of the Angels» y «The Loxian Gates». Enya describió a «los loxian» como seres que «viven n'otru planeta y miren, entruguen, “¿somos los únicos qu'esistimos?”».

Ryan creó'l loxian cuando constató la so incapacidá de crear lletres satisfactories n'inglés, gaélicu o llatín pa dellos de los cantares de Enya. Concibió la idea en trabayando coles ficticies llingües élfiques de J. R. R. Tolkien pa una de les pistes d'Enya: «May It Be», grabada en 2001 pa la banda sonora de la película The Lord of the Rings: The Fellowship of the Ring. La so creadora describe'l loxian como «una llingua futurista d'un planeta distante». El términu loxian remanez aparentemente del griegu loxos, que significa ‘oblicuu’.

Roma Ryan escribió un llibru espublizáu n'avientu de 2005, tituláu Water Shows the Hidden Heart (‘l'agua amuesa'l corazón ocultu’), que da información de fondu sobre los trés cantares en loxian y esplora'l desenvolvimientu d'esa llingua. El sitiu web d'Enya agospió un xuegu tituláu The Loxian Games, qu'inclúi cosadielles, desafíos y xeres al estilu «caza de l'ayalga», con premios ufiertaos. La primer serie d'estos xuegos llanzóse'l 1 de setiembre de 2008, y la segunda'l 9 d'ochobre de 2009. El 10 de febreru de 2017 Roma Ryan espublizó nel foru oficial "Unity" la torna del xuegu tres casi 8 años d'ausencia por cuenta de la celebración de la nominación del álbum Dark Sky Island a los premios Grammy.

L'aspeutu de la escritura del loxian (que pue vese tantu nel discu de Amarantine como nel llibru de Ryan Water Shows the Hidden Heart) inspírase nes tengwar de Tolkien y n'elementos de la taquigrafía Pitman. En Dark Sky Island pue apreciase otru tipu d'escritura loxian. Según Roma Ryan, hai seis alfabetos loxian distintos.

N'esaminando l'idioma, Terence Dolan, profesor d'inglés del University College Dublin, ufiertó la so opinión profesional sobre la llingua:

Enya y Ryan consideren que'l loxian ta baxu copyright; polo que la reproducción de la llingua ensin el permisu de Ryan o del sellu discográficu d'Enya, Aigle Music, consideraríase una violación del mesmu. Como nel casu del klingon, resulta daqué duldoso qu'una llingua en sí mesma pueda ser oxetu de copyright.

 Referencies 

 Bibliografía 
 

 Enllaces esternos 
 The Loxian Games 
 El loxian na BBC
 Más sobre'l loxian
 Artículu  en The Sunday Times
 Nota de prensa  pal llanzamientu d'Amarantine

Categoría:Llingües artificiales
Categoría:Enya